《次韵康庆之秋雨喜凉书怀五首》
元代·方回

雨陇秋告稔，风庭夜饶清。
疲庶感幽念，未用思神京。
矧兹九日近，亦足醉菊英。
公暇一出野，细询田父情。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。